Modul
Tartalom
Index 🔎︎

# Print utasítás

Kiírja a megadott karakterláncokat vagy numerikus kifejezéseket egy párbeszédablakba vagy egy fájlba.

## Szintaxis:

    Print [#Fájlnév,] Kifejezés1[{;|,} [Spc(Szám As Integer);] [Tab(Poz As Integer);] [Kifejezés2[...]]

## Paraméter:

Fájlnév: Bármilyen numerikus kifejezés, amely tartalmazza a megfelelő fájl Open utasításában megadott fájlszámot.

Kifejezés: Kinyomtatandó string (karakterlánc) vagy numerikus kifejezés. Több kifejezés pontosvesszővel választható el. Ha vesszővel van elválasztva, akkor a kifejezések a következő tabulátorpozícióra lesznek igazítva. A tabulátorpozíciók nem igazíthatók.

Szám: Az Spc függvény által beszúrandó szóközök száma.

Poz: A megadott pozícióig beszúrt szóközök száma.

Ha a pontosvessző vagy vessző az utolsó kinyomtatandó kifejezés után jelenik, akkor a LibreOffice Basic a szöveget egy belső pufferben tárolja, és nyomtatás nélkül folytatja a program végrehajtását. Ha másik Print utasítás áll a sor végén pontosvessző vagy vessző nélkül, akkor az összes kinyomtatandó szöveg azonnal kinyomtatásra kerül.

A pozitív numerikus kifejezéseket egy szóköz előzi meg nyomtatáskor. A negatív numerikus kifejezéseket mínuszjel előzi meg nyomtatáskor. Ha a lebegőpontos értékek egy adott tartományt túllépnek, akkor az adott numerikus kifejezés exponenciális formában lesz kinyomtatva.

Ha a megjelenítendő kifejezés meghalad egy megadott hosszt, a megjelenítés automatikusan beszúr egy sortörést, és a megjelenítést egy új sorban folytatja.

Az argumentumok közé beszúrhatja pontosvesszővel lezárva a Tab függvényt a kimenet adott pozícióra történő igazításához, vagy használhatja az Spc függvényt a megadott számú szóköz beszúrásához.

## Példa:

    Sub ExamplePrint
        Print "ABC"
        Print "ABC","123"
        i = FreeFile()
        Open "C:\Temp.txt" For Output As i
        Print #i, "ABC"
        Close #i
    End Sub

    Sub ExamplePrint
        Print "ABC"
        Print "ABC","123"
        i = FreeFile()
        Open "~/temp.txt" For Output As i
        Print #i, "ABC"
        Close #i
    End Sub