Egyéni függvények

Modul
Tartalom
Index 🔎︎

# Felhasználói függvények

A LibreOffice Calc programban felhasználói függvényeket az alábbi módokon alkalmazhat:

- Saját függvényeket a Basic-IDE segítségével hozhat létre. Ez a módszer alapvető programozási ismereteket igényel.

- Kiegészítőket is programozhat. A módszer használata haladó szintű programozási ismereteket igényel.

## Függvény meghatározása a LibreOffice Basic segítségével

1. Válassza az Eszközök - Makrók - Makrók rendezése - LibreOffice Basic lehetőséget.

2. Kattintson a Szerkesztés gombra. Megjelenik a Basic IDE.

3. Adja meg a függvénykódot. Ebben a példában meghatározunk egy VOL(a, b, c) függvényt, amely kiszámolja egy téglatest térfogatát a téglatest három oldalhosszúsága (a, b and c) alapján:

   Function VOL(a, b, c)
   VOL = a*b*c
   End Function

4. Zárja be a Basic-IDE ablakot.

   A függvény automatikusan mentésre kerül az alapértelmezett modulban, és elérhetővé válik. Ha a függvényt egy olyan Calc-dokumentumban alkalmazza, amely egy másik számítógépen kerül felhasználásra, akkor a függvényt átmásolhatja a Calc-dokumentumba, a következő részben leírt módon.

## Függvény másolása dokumentumba

A „Függvény meghatározása a LibreOffice Basic segítségével” című rész 2. lépésében a Makró párbeszédablakban a Szerkesztés gombra kattintott. Alapértelmezés szerint a Makró forrása mezőben a Saját makrók - Standard - Module1 modul van kijelölve. A Standard programkönyvtár helyileg a felhasználói könyvtárban található.

Ha át szeretné másolni az egyéni függvényét egy Calc-dokumentumba, tegye a következőket:

1. Válassza az Eszközök - Makrók - Makrók rendezése - LibreOffice Basic lehetőséget.

2. A Makró forrása mezőben jelölje ki a Saját makrók - Standard - Module1 lehetőséget, és kattintson a Szerkesztés gombra.

3. A Basic-IDE környezetben jelölje ki az egyéni függvény forrását, majd másolja azt a vágólapra.

4. Zárja be a Basic-IDE környezetet.

5. Válassza az Eszközök - Makrók - Makrók rendezése - LibreOffice Basic lehetőséget.

6. A Makró forrása mezőben válassza a (Calc-dokumentum neve) - Standard - Module1 lehetőséget. Kattintson a Szerkesztés lehetőségre.

7. Illessze be a vágólap tartalmát a dokumentum Basic-IDE felületére.

## Egyéni függvény alkalmazása a LibreOffice Calc programban

Miután a VOL(a; b; c) függvényt meghatározta a Basic-IDE környezetben, a függvényt a LibreOffice Calc beépített függvényeivel teljesen egyező módon alkalmazhatja.

1. Nyisson meg egy Calc-dokumentumot, majd adjon meg számokat az a, b, and c függvényparaméterekhez az A1, B1 és C1 cellákban.

2. Vigye a kurzort egy másik cellába, és írja be a következőt:

   =VOL(A1;B1;C1)

3. A függvény kiértékelésre kerül, és az eredmény a kijelölt cellában láthatóvá válik.

Kapcsolódó témakörök

Számítások munkafüzetekben

Képletek megadása